ddrg/super_eurlex huggingface dataset:
Oficiālais Vēstnesis L 311 , 04/12/1999 Lpp. 0001 - 0001



Padomes Lēmums (1999. gada 29. jūlijs) par Nolīguma par tirdzniecību, attīstību un sadarbību starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, pagaidu piemērošanu (1999/753/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 310. pantu saistībā ar 300. panta 2. punkta pirmās daļas pirmo un otro teikumu, ņemot vērā Komisijas priekšlikumu, tā kā: (1) Kopiena un Dienvidāfrika ir apņēmušās pieņemt procedūras, lai pirms laika piemērotu Nolīgumu par tirdzniecību, attīstību un sadarbību starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses. (2) Minētā nolīguma pagaidu piemērošanai vēstuļu apmaiņas veidā ir nepieciešams nodrošināt vispārējo sadarbības sistēmu starp Kopienu un Dienvidāfriku, līdz būs pabeigtas procedūras, kas nepieciešamas, lai minētais nolīgums stātos spēkā. (3) Tādēļ jāapstiprina nolīgums vēstuļu apmaiņas veidā, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Kopienas un Dienvidāfrikas nolīgums vēstuļu apmaiņas veidā, kas paredz Nolīguma daļas par tirdzniecību, attīstību un sadarbību starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, pagaidu piemērošanu. Teksts nolīgumam vēstuļu apmaiņas veidā un nolīguma teksts ir pievienots šim lēmumam. 2. pants Nolīguma 97. panta īstenošanas vajadzībām Komisijas pārstāvis vada Sadarbības padomi un uzrāda Kopienas nostāju nolīguma pagaidu piemērošanas periodā. Nostāju, kas Kopienai jāpieņem Sadarbības padomē, nosaka Padome pēc Komisijas priekšlikuma. 3. pants Šo lēmumu publicē Eiropas Kopienu Oficiālajā Vēstnesī. Briselē, 1999. gada 29. jūlijā Padomes vārdā — priekšsēdētājs S. Hassi --------------------------------------------------
Oficiālais Vēstnesis L 112 , 29/04/1999 Lpp. 0065 - 0084



Padomes Lēmums (1999. gada 22. marts) par starpreģionu sadarbības pamatnolīguma noslēgšanu Eiropas Kopienas vārdā starp Eiropas Kopienu un tās dalībvalstīm, no vienas puses, un Dienvidu kopējo tirgu un tā dalībvalstīm, no otras puses (1999/279/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu un 130.y pantu saistībā ar 228. panta 2. punktu un trešā punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Līguma 130.u pants nosaka, ka Kopienas politikai sadarbības attīstības jomā vajadzētu veicināt jaunattīstības valstu noturīgu ekonomisku un sociālu attīstību, šo valstu vienmērīgu un pakāpenisku integrāciju pasaules ekonomikā un kampaņu pret nabadzību šajās valstīs; tā kā ir lietderīgi Eiropas Kopienas vārdā apstiprināt starpreģionu sadarbības pamatnolīgumu starp Eiropas Kopienu un tās dalībvalstīm, no vienas puses, un Dienvidu kopējo tirgu un tā dalībvalstīm, no otras puses, kas parakstīts Madridē 1995. gada decembrī, IR PIEŅĒMUSI ŠĀDU LĒMUMU. 1. pants Ar šo Kopienas vārdā apstiprina starpreģionu sadarbības pamatnolīgumu starp Eiropas Kopienu un tās dalībvalstīm, no vienas puses, un Dienvidu kopējo tirgu un tā dalībvalstīm, no otras puses. Nolīguma teksts ir pievienots šim lēmumam [3]. 2. pants Saskaņā ar Nolīguma 26. pantu Padomes priekšsēdētājs vada Sadarbības padomi un pārstāv Kopienu Padomē. Komisijas pārstāvis vada Apvienoto sadarbības komiteju un Apvienoto tirdzniecības apakškomiteju saskaņā ar to reglamentu un pārstāv Kopienu šajās struktūrās. 3. pants Padomes priekšsēdētājs Kopienas vārdā sniedz Nolīguma 34. pantā paredzēto paziņojumu. 4. pants Šo lēmumu publicē Eiropas Kopienu Oficiālajā Vēstnesī. Briselē, 1999. gada 22. martā Padomes vārdā — priekšsēdētājs G. Verheugen [1] OV C 14, 19.1.1996., 3. lpp. [2] OV C 166, 10.6.1996., 40. lpp. [3] OV L 69, 19.3.1996., 4. lpp. --------------------------------------------------
Oficiālais Vēstnesis L 202 , 18/07/1998 Lpp. 0064 - 0064



Padomes Lēmums (1998. gada 13. jūlijs) par tādas sistēmas fiksēto izmaksu finansēšanu, ar ko vada tehnisko palīdzību Āfrikas, Karību un Klusā okeāna (ĀKK) valstīm un aizjūras zemju un teritorijām (AZT) (98/461/EK) EIROPAS SAVIENĪBAS PADOME, ņemot vērā ceturto ĀKK un EK Konvenciju, kas parakstīta 1989. gada 15. decembrī Lomē un grozīta ar 1995. gada 4. novembrī Maurīcijā parakstīto nolīgumu, ņemot vērā Padomes 1991. gada 25. jūlija Lēmumu 91/482/EEK par aizjūras zemju un teritoriju asociēšanu Eiropas Ekonomikas kopienā [1], ņemot vērā Iekšējo nolīgumu par to, kā finansē un pārvalda Kopienas atbalstu, ko piešķir saskaņā ar ceturto ĀKK un EK Konvenciju, turpmāk – "Iekšējais nolīgums", un jo īpaši tā 9. pantu, ņemot vērā Komisijas priekšlikumu, tā kā uz četru gadu laika posmu ir nepieciešams segt fiksētas izmaksas, kas rodas, aizstājot Eiropas sadarbības asociāciju tehniskās palīdzības vadībai ĀKK valstīm un AZT; tā kā šīs fiksētās izmaksas varētu segt tie ieņēmumi, kas uzkrājas no Iekšējā nolīguma 9. panta 2. punktā paredzēto deponēto līdzekļu procentiem, IR PIEŅĒMUSI ŠĀDU LĒMUMU. 1. pants Lai finansētu fiksētās izmaksas, kas rodas, aizstājot Eiropas sadarbības asociāciju tehniskās palīdzības vadībai ĀKK valstīm un AZT, tiek ieturēta summa ECU 5,5 miljonu apmērā no tiem ieņēmumiem, kas uzkrājas no to līdzekļu procentiem, kas deponēti pilnvarotiem maksātājiem Eiropā un paredzēti ceturtās ĀKK un EK Konvencijas 319. panta 4. punktā. 2. pants Lēmums stājas spēkā tā pieņemšanas dienā. Briselē, 1998. gada 13. jūlijā Padomes vārdā — priekšsēdētājs W. Schüssel [1] OV L 263, 19.9.1991., 1. lpp. Lēmumā jaunākie grozījumi izdarīti ar Lēmumu 97/803/EK (OV L 329, 29.11.1997., 50. lpp.). --------------------------------------------------
Oficiālais Vēstnesis L 222 , 10/08/1998 Lpp. 0001 - 0027



Padomes Lēmums (1998. gada 20. jūlijs) par 1998. gada 28. martā parafētā Eiropas Kopienas un Krievijas Federācijas Nolīguma par tekstilizstrādājumu tirdzniecību noslēgšanu (98/491/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, tā kā Komisija Kopienas vārdā ir vienojusies par divpusēju Nolīgumu ar Krievijas Federāciju par tirdzniecību ar tekstilizstrādājumiem, uz ko attiecas kombinētās nomenklatūras 50. līdz 63. nodaļa, kurš 1998. gada 28. martā Briselē tika parafēts; tā kā Padomes Lēmumā 98/379/EK [1] bija paredzēta parafētā Nolīguma provizoriska piemērošana, ja to uz laiku savstarpēji piemēro Krievijas Federācija; tā kā Krievijas Federācija nevarēja provizoriski piemērot parafēto Nolīgumu; tā kā ar Krievijas Federāciju vienojās, ka Nolīgumu piemēros provizoriski no tā parakstīšanas dienas; tā kā šis divpusējais Nolīgums jāapstiprina un jāparaksta Eiropas Kopienas vārdā, IR PIEŅĒMUSI ŠO LĒMUMU. 1. pants Eiropas Kopienas un Krievijas Federācijas Nolīgumu par tekstilizstrādājumu tirdzniecību apstiprina Kopienas vārdā. Saskaņā ar Nolīguma 6. panta 1. punktu nolīgumu piemēro provizoriski no dienas, kad to parakstījušas abas Puses. Nolīguma teksts ir pievienots šim lēmumam. 2. pants Padomes priekšsēdētājs ar šo tiek pilnvarots iecelt pilnvaroto personu 1. pantā minētā Nolīguma parakstīšanai, lai tas kļūtu saistošs Kopienai. Komisija Kopienas vārdā sniedz Nolīguma 6. panta 1. punktā paredzēto paziņojumu. Briselē, 1998. gada 20. jūlijā Padomes vārdā — priekšsēdētājs W. Molterer [1] OV L 169, 15.6.1998., 1. lpp. --------------------------------------------------
Oficiālais Vēstnesis L 226 , 13/08/1998 Lpp. 0024 - 0024



Padomes Lēmums (1998. gada 29. jūnijs) par Pagaidu nolīguma noslēgšanu par tirdzniecību un ar to saistītajiem jautājumiem starp Eiropas Kopienu, no vienas puses, un Meksikas Savienotajām Valstīm, no otras puses (98/504/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 57. panta 2. punkta pēdējo teikumu, 66. un 113. pantu saistībā ar 228. panta 2. punkta pirmo teikumu un 228. panta 3. punkta otro daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā līdz laikam, kad stāsies spēkā Ekonomikas partnerattiecību, politikas koordinācijas un sadarbības nolīgums, kas parakstīts Briselē 1997. gada 8. decembrī, jāapstiprina Pagaidu nolīgums par tirdzniecību un ar to saistītajiem jautājumiem starp Eiropas Kopienu, no vienas puses, un Meksikas Savienotajām Valstīm, no otras puses, kas parakstīts Briselē 1997. gada 8. decembrī, IR PIEŅĒMUSI ŠO LĒMUMU. 1. pants Eiropas Kopienas vārdā tiek apstiprināts Pagaidu nolīgums par tirdzniecību un ar to saistītajiem jautājumiem starp Eiropas Kopienu, no vienas puses, un Meksikas Savienotajām Valstīm, no otras puses, kā arī attiecīgās deklarācijas, ko Kopiena pieņēmusi vienpusēji vai kopā ar otru pusi. Apstiprinātos tekstus pievieno lēmumam. 2. pants Padomes priekšsēdētājs Eiropas Kopienas vārdā sniedz paziņojumu, kas paredzēts nolīguma 19. pantā. 3. pants 1. Kopienas viedokli Apvienotajā padomē un Apvienotajā komitejā, kas izveidotas atbilstīgi nolīgumam, pauž Padome pēc Komisijas uzaicinājuma saskaņā ar Eiropas Kopienas dibināšanas līguma attiecīgajiem noteikumiem. 2. Padomes priekšsēdētājs saskaņā ar nolīguma 8. pantu vada Apvienoto padomi un dara zināmu Kopienas viedokli. Saskaņā ar nolīguma 10. pantu Komisijas pārstāvis, dalībvalstu pārstāvjiem palīdzot, vada Apvienoto komiteju un dara zināmu Kopienas nostāju. 4. pants Šo lēmumu publicē Eiropas Kopienu Oficiālajā Vēstnesī. Luksemburgā, 1998. gada 29. jūnijā Padomes vārdā — priekšsēdētājs R. Cook [1] OV C 356, 22.11.1997., 28. lpp. [2] OV C 167, 1.6.1998. --------------------------------------------------
Oficiālais Vēstnesis L 153 , 27/05/1998 Lpp. 0017 - 0017



Komisijas lēmums (1998. gada 30. aprīlis), ar ko Eiropas Ogļu un tērauda kopienas un Eiropas Atomenerģijas kopienas vārdā tiek noslēgts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses (98/343/EOTK, Euratom) EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu, un jo īpaši tā 95. panta pirmo daļu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu, tā kā līdz Partnerības un sadarbības līguma spēkā stāšanās brīdim, kas parakstīts Briselē 1996. gada 21. jūnijā, ir nepieciešams apstiprināt Pagaidu nolīgumu par tirdzniecību un ar tirdzniecību saistītiem jautājumiem, kas Briselē 1996. gada 14. novembrī parakstīts starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses; tā kā minēto Pagaidu nolīgumu ir nepieciešams noslēgt, lai sasniegtu Kopienas mērķus, kas izklāstīti Eiropas Ogļu un tērauda kopienas dibināšanas līguma 2. un 3. pantā, un tā kā šajā līgumā netika paredzēti visi gadījumi, uz ko attiecas šis lēmums; pēc apspriešanās ar Padomdevēju komiteju un ar Padomes piekrišanu un atļauju, kas sniegta 1998. gada 26. janvārī, IR PIEŅĒMUSI ŠO LĒMUMU. 1. pants Ar šo Eiropas Ogļu un tērauda kopienas un Eiropas Atomenerģijas kopienas vārdā, kopā ar protokolu un deklarācijām, tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses. Minētie dokumenti ir pievienoti šim lēmumam [1]. 2. pants Komisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz paziņojumu, kas paredzēts šā Pagaidu nolīguma 32. pantā. Briselē, 1998. gada 30. aprīlī Komisijas vārdā — Komisijas loceklis Hans Van Den Broek [1] OV L 43, 14.2.1998., 2. un 12. lpp. --------------------------------------------------
Oficiālais Vēstnesis L 342 , 31/12/1996 Lpp. 0005 - 0005



Padomes Lēmums (1996. gada 16. decembris) par to tiesību aktu īstenošanas uzraudzību, ko Padome pieņēmusi attiecībā uz trešo valstu pilsoņu nelikumīgu ieceļošanu, atpakaļuzņemšanu, nelegālu nodarbinātību, un par sadarbību izbraukšanas rīkojumu izpildē (96/749/TI) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā K.3. panta 2. punkta a) apakšpunktu, ņemot vērā prioritāro darba programmu, ko Padome pieņēma 1993. gada 30. novembrī Briselē un ar ko tā jo īpaši aicina sagatavot gada ziņojumu par sasniegumiem tieslietās un iekšlietās, un Padomes 1996. gada 14. oktobra Rezolūciju, ar ko nosaka prioritātes sadarbībai tieslietās un iekšlietās laikposmam no 1996. gada 1. jūlija līdz 1998. gada 30. jūnijam [1], tā kā minētā Līguma K.1. panta 3. punkta c) apakšpunktā izklāstīts, ka dalībvalstis uzskata, ka trešo valstu pilsoņu neatļautas ieceļošanas, uzturēšanās un darba veikšanas apkarošana dalībvalstu teritorijā ir vispārsvarīgs jautājums; tā kā uzraudzība attiecībā uz to, kā dalībvalstis īsteno tiesību aktus, ko Kopiena pieņēmusi šajā jomā, parādīs Kopienas darba praktisko nozīmi šajā jautājumā un sniegs noderīgu pieredzi tās turpmākajā darbībā, IR PIEŅĒMUSI ŠO LĒMUMU. 1. pants Aptaujas lapas sagatavošana Katru gadu prezidentvalsts nosūta dalībvalstīm aptaujas lapu, kas izveidota, lai parādītu, kā tās ir īstenojušas instrumentus, ko Padome pieņēmusi attiecībā uz trešo valstu pilsoņu nelikumīgu ieceļošanu, atpakaļuzņemšanu, nelegālu nodarbinātību un par sadarbību izbraukšanas rīkojumu izpildē. 2. pants Aptaujas lapas saturs Aptaujas lapā iekļauti šādi jautājumi: - noteikumi, ko dalībvalstis pieņēmušas iepriekšējā gadā kādā no jomām, uz kurām attiecas 1. punktā minētie tiesību akti, - grūtības, kas radušās šādu noteikumu pieņemšanā, - iespējamība, ka tuvākajā laikā pieņems noteikumus jomās, kas minētas pirmajā ievilkumā, - minēto tiesību aktu un noteikumu praktiskā piemērošana. 3. pants Atbilžu izvērtēšana Padomes Ģenerālsekretariāts sagatavo ziņojumu, pamatojoties uz atbildēm, kas saņemtas no dalībvalstīm, un iesniedz to Padomei. 4. pants Īstenošana pirmajā reizē Pirmo aptaujas lapu nosūta dalībvalstīm vēlākais līdz 1997. gada 30. jūnijam un tā aptver laika posmu, kas ir pēc tam, kad Līgums par Eiropas Savienību ir stājies spēkā. Briselē, 1996. gada 16. decembrī Padomes vārdā — priekšsēdētājs M. D. Higgins [1] OV C 319, 26.10.1996., 1. lpp. --------------------------------------------------
Oficiālais Vēstnesis L 145 , 19/06/1996 Lpp. 0016 - 0016



Padomes Lēmums (1996. gada 11. jūnijs) par 8. panta īstenošanu Nolīgumā vēstuļu apmaiņu veidā starp Eiropas Ekonomikas kopienu un Andoras Firstisti (96/366/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā 8. panta 1. punkta a) apakšpunkts 1990. gada 28. jūnijā Luksemburgā parakstītajā Nolīgumā vēstuļu apmaiņas veidā starp Eiropas Ekonomikas kopienu un Andoras Firstisti [1] noteic, ka piecus gadus un turpmāk, ja netiek panākta vienošanās saskaņā ar 1. punkta b) apakšpunktu, Andoras Firstiste, rīkojoties Andoras Firstistes vārdā un interesēs, pilnvaro Kopienu ievest preces, kas sūtītas no trešām valstīm uz Andoras Firstisti brīvai apgrozībai; tā kā 8. panta 1. punkta b) apakšpunkts noteic, ka minētā perioda beigās, ievērojot minētā nolīguma 20. pantu, Andoras Firstiste, līgumslēdzējām pusēm vienojoties, var realizēt tiesības laist preces brīvā apgrozībā; tā kā Andoras Firstiste ir lūgusi realizēt šādas tiesības laist preces brīvā apgrozībā; tā kā 1995. gada 30. oktobra paziņojumā Padome piekrita Andoras Firstistes lūgumam realizēt minētās tiesības; tā kā Padomes uzdevums ir izveidot Kopienas kā līgumslēdzējas puses oficiālo nostāju; tā kā ir jāatvēl laiks minēto tiesību realizēšanas sagatavošanai, IR PIEŅĒMUSI ŠO LĒMUMU. Vienīgais pants No 1996. gada 1. jūlija Eiropas Kopiena, rīkojoties Andoras Firstistes vārdā un interesēs, pārtrauc nodrošināt no trešām valstīm uz Andoras Firstisti sūtīto preču laišanu brīvā apgrozībā. Luksemburgā, 1996. gada 11. jūnijā Padomes vārdā — priekšsēdētājs W. Veltroni [1] OV L 374, 31.12.1990., 16. lpp. --------------------------------------------------
Oficiālais Vēstnesis L 230 , 11/09/1996 Lpp. 0028 - 0031



Komisijas Lēmums (1996. gada 4. septembris) par dzīvnieku veselības prasībām un veterināro sertifikāciju zirgu olšūnu un embriju ievešanai Kopienā (Teksts attiecas uz EEZ) (96/540/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK par dzīvnieku veselības prasībām, kas regulē dzīvnieku, spermas, olšūnu un embriju tirdzniecību un ievešanu Kopienā, uz kuriem neattiecas Direktīvas 90/425/EEK [1] A pielikuma I punktā minētajos īpašajos Kopienas noteikumos paredzētās dzīvnieku veselības prasības, kurā jaunākie grozījumi izdarīti ar Komisijas Lēmumu 95/176/EK [2], un jo īpaši tās 17. un 18. pantu, tā kā ar Lēmumu 94/63/EK [3] Komisija ir izveidojusi to trešo valstu pagaidu sarakstu, no kurām dalībvalstis atļauj ievest aitu, kazu un zirgu spermu, olšūnas un embrijus un cūku olšūnas un embrijus; tā kā Direktīvas 92/65/EEK D pielikumā Padome ir noteikusi olšūnu un embriju savākšanas, apstrādes, uzglabāšanas un transportēšanas sanitāros nosacījumus un veselības prasības, ko piemēro donorķēvēm; tā kā tomēr zirgu olšūnu un embriju ievešanai Kopienā ir jāpieprasa papildu garantijas, jo īpaši attiecībā uz ieguves grupu oficiālu veterināro uzraudzību; tā kā dzīvnieku veselības prasībās attiecībā uz zirgu olšūnu un embriju ievedumiem ir jāņem vērā atšķirīgie apstākļi, kādos savāc, apstrādā un uzglabā olšūnas un embrijus vai iegūst embrijus; tā kā dažas zirgu infekcijas slimības tiek pārnēsātas ar olšūnām vai embrijiem; tā kā tādēļ ir vajadzīgi īpaši dzīvnieku veselības testi šādu slimību identificēšanai, kas jāveic pirms olšūnu un embriju savākšanas; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj ievest zirgu olšūnas un embrijus, kas atbilst prasībām, kas noteiktas pielikumā sniegtajā dzīvnieka veselības sertifikāta paraugā, un kam pievienots šāds sertifikāts, kas ir pienācīgi aizpildīts. 2. pants Šo lēmumu piemēro no 1996. gada 1. oktobra. 3. pants Šis lēmums ir adresēts visām dalībvalstīm. Briselē, 1996. gada 4. septembrī Komisijas vārdā — Komisijas loceklis Franz Fischler [1] OV L 268, 14.9.1992., 54. lpp. [2] OV L 117, 24.5.1995., 23. lpp. [3] OV L 28, 2.2.1994., 47. lpp. -------------------------------------------------- PIELIKUMS +++++ TIFF +++++ +++++ TIFF +++++ +++++ TIFF +++++ --------------------------------------------------
Oficiālais Vēstnesis L 277 , 30/10/1996 Lpp. 0038 - 0038



Padomes Lēmums (1996. gada 14. oktobris) par Eiropas Kopienas un Turcijas Republikas Nolīguma slēgšanu vēstuļu apmaiņas veidā, ar ko no 1994. gada 1. janvāra nosaka papildu summu, kas atskaitāma no maksājumiem vai muitas nodokļiem attiecībā uz Turcijas izcelsmes neapstrādātas olīveļļas importu Kopienā (96/621/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu kopā ar 228. panta 2. punkta pirmo teikumu, ņemot vērā EEK un Turcijas Asociācijas padomes 1977. gada 17. maija Lēmumu Nr. 1/77 par jaunām koncesijām Turcijas lauksaimniecības produktu importam Kopienā, un jo īpaši tā IV pielikumu, ņemot vērā Komisijas priekšlikumu, tā kā ir jāapstiprina Eiropas Kopienas un Turcijas Republikas Nolīgums vēstuļu apmaiņas veidā, ar ko no 1994. gada 1. janvāra nosaka papildu summu, kura atskaitāma no maksājumiem vai muitas nodokļiem attiecībā uz Turcijas izcelsmes neapstrādātas olīveļļas importu Kopienā; tā kā ar Padomes 1992. gada 28. decembra Regulu (EEK) Nr. 3813/92 par norēķina vienību un konversijas likmēm, ko piemēro kopējās lauksaimniecības politikas mērķiem [1], atceļ korekcijas koeficienta 1,207509 piemērošanu, ko piemēroja lauksaimniecības konversijas likmēm līdz 1995. gada 31. janvārim; tā kā tādēļ, ņemot vērā izmantojamās lauksaimniecības konversijas likmes izšķirīgo notikumu, ir jāparedz summa laika posmam, kas beidzas 1995. gada 31. janvārī, un summa, kura piemērojama no 1995. gada 1. februāra, IR PIEŅĒMUSI ŠĀDU LĒMUMU. 1. pants Ar šo Kopienas vārdā apstiprina Eiropas Kopienas un Turcijas Republikas Nolīgumu vēstuļu apmaiņas veidā, ar ko no 1994. gada 1. janvāra nosaka papildu summu, kura atskaitāma no maksājumiem vai muitas nodokļiem attiecībā uz Turcijas izcelsmes neapstrādātas olīveļļas importu Kopienā. Nolīguma teksts ir pievienots šim lēmumam. 2. pants Ar šo Padomes priekšsēdētājam dod tiesības izraudzīties personu, kas ir pilnvarota parakstīt Nolīgumu, lai tas kļūtu saistošs Kopienai. 3. pants Šo lēmumu publicē Eiropas Kopienu Oficiālajā Vēstnesī. Luksemburgā, 1996. gada 14. oktobrī Padomes vārdā — priekšsēdētājs R. Quinn [1] OV L 387, 31.12.1992., 1. lpp. Regula, kurā jaunākie grozījumi izdarīti ar Regulu (EK) Nr. 150/95 (OV L 22, 31.1.1995., 1. lpp.). --------------------------------------------------
Oficiālais Vēstnesis L 091 , 22/04/1995 Lpp. 0045 - 0045



Padomes Lēmums (1995. gada 7. aprīlis) par Konvencijas par starptautiskajā transportā izmantojamo kopfonda konteineru muitas režīmu (pieņemta Ženēvā, 1994. gada 21. janvārī) parakstīšanu no Kopienas puses, nepaturot tiesības uz ratificēšanu (95/137/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu, saistībā ar 228. panta 2. punkta pirmo teikumu, ņemot vērā Komisijas priekšlikumu, tā kā Konvencijas par starptautiskajā transportā izmantojamo kopfonda konteineru muitas procedūru, še turpmāk "Konvencija", kas tika apspriesta Apvienoto Nāciju aizbildnībā un parakstīta Ženēvā 1994. g. 21. janvārī, mērķis ir veicināt konteineru efektīvu izmantošanu starptautiskajā transportā, vienkāršojot administratīvas procedūras, jo īpaši, lai samazinātu tukšo konteineru pārvadājumus; tā kā Konvencijas 14. panta 3. punktā ir paredzēts, ka to paraksta reģionālās ekonomikas integrācijas organizācijas; tā kā, ievērojot Konvencijas lielo praktisko izdevīgumu uzņēmējiem, tai jābūt apstiprinātai un parakstītai no Kopienas puses, nepaturot tiesības uz ratificēšanu; tā kā Konvencija tomēr ir jāpieņem ar ierunu, kas atspoguļo noteiktus ierobežojumus, kuri skar muitas savienību un pašreizējo saskaņotības līmeni attiecībā uz remontiem nepieciešamo rezerves daļu un konteineru piederumu un aprīkojuma importēšanu un eksportēšanu; tā kā Kopienai tāpēc jākļūst par Konvencijas Līgumslēdzēju Pusi, paturot prātā iepriekš minēto ierunu, IR NOLĒMUSI TURPMĀKO. 1. pants Konvencija par starptautiskajā transportā izmantojamo kopfonda konteineru muitas procedūru ar šo tiek apstiprināta ar ierunu Kopienas vārdā attiecībā uz jautājumiem, kuri ir tās ekskluzīvā kompetencē. Konvencijas teksts un Kopienas ieruna, kas tajā ir ierakstīta, attiecīgi iekļauti I un II pielikumā. Konvencijas 14. panta 3. punktā paredzētā paziņojuma teksts iekļauts III pielikumā. 2. pants Padomes priekšsēdētājs ar šo tiek pilnvarots nozīmēt personu ar tiesībām: - nepaturot tiesības uz ratificēšanu, parakstīt Konvenciju, lai uzliktu Kopienai saistības, - izplatīt Konvencijas 14. panta 3. punktā paredzēto paziņojumu. Luksemburgā, 1995. gada 7. aprīlī Padomes vārdā — priekšsēdētājs J. Rossi --------------------------------------------------